Babelscape/SREDFM huggingface dataset:
Σαμανισμός

Με τον γενικό όρο Σαμανισμός εννοείται ένα πολύπλοκο λατρευτικό και μαγικο-θρησκευτικό κίνημα που διαμορφώνεται γύρω από την τεχνική της έκστασης. Θεωρείται μυστικιστική εμπειρία και δεν είναι θρησκεία ή φιλοσοφία καθώς εμφανίζεται πριν από αυτές. Εξ αιτίας της ευρείας γεωγραφικής του εξάπλωσης -Βόρεια Αμερική, Νότια Αμερική, Σιβηρία, Ινδονησία, Ωκεανία κ.λπ.- ο Σαμανισμός δεν παρουσιάζει ομοιομορφία ως προς τη λατρευτική πρακτική του. Κεντρικό πρόσωπο στον Σαμανισμό είναι ο σαμάνος (šamán) ως ιερέας, μάγος-γιατρός και αρχηγός ενίοτε της οικογενειακής θρησκείας. Επιχειρώντας ψυχολογική προσέγγιση του όρου ο Τζόζεφ Κάμπελ ορίζει τον σαμάνο ως άτομο αρσενικού ή θηλυκού φύλου που έχει στραφεί στον κόσμο του ασυνείδητου, εξαιτίας έντονης ψυχολογικής εμπειρίας. Η βάση της σαμανικής πρακτικής είναι αρχέγονα ανιμιστική, αν και διακρίνεται για τις κοσμολογικές της θεωρήσεις σε διαφορετικές τοπικές σαμανικές παραδόσεις. 

Στο έργο του "Σαμανισμός", ο Μίρτσεα Ελιάντε περιορίζει την έννοια σαμάνος, υποδεικνύοντας ότι δε θα έπρεπε να εφαρμόζεται για οποιονδήποτε μάγο ή μάγο γιατρό αλλά για τους μάγους θεραπευτές της Σιβηρίας και της Κεντρικής Ασίας για τους οποίους αναφέρεται ως εξής:

«[ο σαμάνος] πιστεύεται γενικά ότι θεραπεύει και εκτελεί θαύματα τύπου φακίρ, όπως όλοι οι μάγοι [...] Πέραν αυτού όμως, είναι ψυχοπομπός, επίσης ιερέας, μυστικιστής και ποιητής»

Αν οριστεί με αυτόν τον τρόπο ο Σαμανισμός, ο όρος καλύπτει μια σειρά φαινομένων που μοιράζονται μια μοναδική δομή και ιστορία η οποία απαντάται στις καθαρότερες μορφές της σε κυνηγετικές, τροφοσυλλεκτικές κοινωνίες, όπως αυτές της Σιβηρίας και της Κεντρικής Ασίας, οι οποίες λατρεύουν έναν ουράνιο θεό ως "deus otiosus". Εξετάζοντας σε αυτό το πλαίσιο ο Ελιάντε τον σαμανισμό δίνει έμφαση στην ιδιότητα του σαμάνου να επιδιώκει την κατάσταση του ανθρώπου πριν από την Πτώση στις παρυφές του ιερού χρόνου. Για τον Ελιάντε η πλέον αντιπροσωπευτική μυστικιστική εμπειρία των αρχαϊκών κοινωνιών και δη του σαμανισμού, είναι η Νοσταλγία του Παραδείσου, η επιθυμία για αποκατάσταση της ελευθερίας και της ομορφιάς του κόσμου πριν την Πτώση του ανθρώπου. Αυτή η επιθυμία εγγενής σε όλες σχεδόν τις θρησκευτικές τάσεις, σύμφωνα πάντα με τον Ελιάντε εκδηλώνεται με ιδιαίτερους τρόπους στον Σαμανισμό.

Ο Πολ Ραντέν -με αφορμή το παράδειγμα των Γιακούτ της νότιας Καλιφόρνιας- σημειώνει ότι πέραν της θρησκευτικής, ο σαμάνος συμμετείχε στις οικονομικές λειτουργίες της κοινότητας. Χρησιμοποιώντας τον φόβο, το "δέος" -βάση κάθε θρησκευτικού ενστίκτου σύμφωνα με τη θεώρηση άλλων ανθρωπολόγων- με τις κατάλληλες συμμαχίες και τα δώρα για τις υπηρεσίες του αύξανε τις πηγές του πλούτου, διατηρώντας μονοπώλιο σε συγκεκριμένα ιερά αντικείμενα και υλικά, όπως τα φτερά. Μετατοπίζει, ωστόσο, την έννοια του φόβου στη γήινη δύναμη του αρχηγού της κοινότητας και την υπερφυσική δύναμη του σαμάνου και όχι στο φόβο των πνευμάτων αφεαυτού. Αντιθέτως, θεωρεί ότι η πίστη στα πνεύματα υπήρξε πρότυπο κοινωνικής οργάνωσης. Βάσει των παραπάνω ο σαμάνος μέσω της κοσμολογίας που αναπτύσσει, χτίζει ένα πρότυπο κοινωνικής συμπεριφοράς και οργάνωσης για το περιβάλλον του, στο οποίο υπεισέρχεται και ο οικονομικός παράγοντας.
Καζανλούκ

Το Καζανλούκ ή Καζανλάκ (βουλγαρικά: Казанлък, Θρακική και Αρχαιοελληνική "Σευθόπολις") είναι Βουλγαρική πόλη της Επαρχίας της Στάρα Ζαγόρα και βρίσκεται στο μέσο της ομώνυμης πεδιάδας, στους πρόποδες του Αίμου, στο ανατολικό άκρο της Κοιλάδας των Ρόδων. Είναι το διοικητικό κέντρο του ομώνυμου δήμου. Είναι το 10ο μεγαλύτερο βιομηχανικό κέντρο της χώρας, με πληθυσμό 47.325 το Φεβρουάριο του 2011. 

Είναι το κέντρο παραγωγής ροδελαίου της Βουλγαρίας και το ροδελαιοπαραγωγό τριαντάφυλλο του Καζανλούκ είναι ένα από τα ευρύτερα αναγνωρίσιμα εθνικά σύμβολα. Το όνομα της πόλης οφείλεται στα καζάνια, μέσα στα οποία έβραζαν τα ρόδα της κοιλάδας για την παραγωγή αρωμάτων.

Το Καζανλούκ είναι αδελφοποιημένη πόλη με την Ελληνική πόλη Βέροια. (2001)
Έκρηξη

Έκρηξη|thumb|160px
Έκρηξη είναι η απότομη μεταβολή (κατά κύριο λόγο αύξηση) του όγκου που καταλαμβάνει η ύλη στον χώρο που συνεπάγεται απότομη απελευθέρωση ενέργειας και συνοδεύεται ενίοτε από παραγωγή θερμότητας και αερίων. Η απότομη μεταβολή του όγκου που καταλαμβάνει η ύλη προκαλεί απότομα διαφορά πίεσης στον περιβάλλοντα χώρο και αυτή η διαφορά μεταφέρεται στην περιρρέουσα ύλη με τη μορφή ωστικού κύματος, γι' αυτό και μια έκρηξη μπορεί να είναι καταστροφική.

Μια έκρηξη προκαλείται από μια ταχεία χημική αντίδραση, από υπερθέρμανση αερίου σε κλειστό δοχείο το οποίο σπάει, από ανεξέλεγκτες πυρηνικές αντιδράσεις, από αστρονομικά φαινόμενα (όπως ένα σουπερνόβα), από πέρασμα ανεμοστρόβιλου πάνω από σπίτι με κλειστές πόρτες και παράθυρα κλπ. Σε όλες αυτές τις περιπτώσεις ο όγκος, που καταλαμβάνει η ύλη που εκρήγνυται, αυξάνει απότομα.
Εθνικό Πάρκο Ιγκουασού

Το Εθνικό Πάρκο Ιγκουασού (πορτογαλικά: "Parque Nacional do Iguaçu") είναι εθνικό πάρκο της Βραζιλίας. Είναι γνωστό για τους καταρράκτες του, μέρος των οποίων βρίσκεται και στην Αργεντινή, καθώς και την άγρια πανίδα του και ειδικότερα τα πτηνά του, όπου περιλαμβάνονται πολλά σπάνια και υπό εξαφάνιση είδη. Το πάρκο αποτελεί ένα μοναδικό μέρος στον κόσμο όπου πέντε είδη δασών και οικολογικών συστημάτων συναντούνται σε μία τοποθεσία. Το εγγύτερο αεροδρόμιο προκειμένου να επισκεφτεί κάποιος το Πάρκο είναι το Διεθνές Αεροδρόμιο Foz do Iguaçu.

Το πάρκο χαρακτηρίστηκε Μνημείο Παγκόσμιας Κληρονομιάς από UNESCO το 1986.
Δήμος Καλλικράτειας

Ο Δήμος Καλλικράτειας ήταν Δήμος του Νομού Χαλκιδικής που συστάθηκε το 1993 και διευρύνθηκε με το πρόγραμμα Καποδίστριας με τη συνένωση των γειτονικών κοινοτήτων της περιοχής, που αποτέλεσαν στη συνέχεια τα Δημοτικά Διαμερίσματα του Δήμου. Καταργήθηκε το 2011 με την εφαρμογή του προγράμματος Καλλικράτης και εντάχθηκε στον νέο Δήμο Νέας Προποντίδας. Βρισκόταν στο Νομός Χαλκιδικής. Είχε (πραγματικό) πληθυσμό 7.881 κατοίκους. Τελευταίος δήμαρχος ήταν ο Ιωάννης Γεωργαλάς.
Ee Mungu Nguvu Yetu

Ee Mungu Nguvu Yetu (Ω Θεέ όλης της Δημιουργίας) είναι ο εθνικός ύμνος της Κένυας.
Jaga Jazzist

Οι Jaga Jazzist ("Γιάγκα Γιάζιστ") είναι ένα πειραματικό τζαζ συγκρότημα το οποίο αναδείχθηκε όταν το BBC ονόμασε τον τρίτο δίσκο τους, "The Stix" (Ninja Tune/Smalltown Supersound), τον καλύτερο τζαζ δίσκο του 2002. Στην πατρίδα τους τη Νορβηγία, οι Jaga Jazzist έγιναν γνωστοί το 2001 όταν η τρίτη κυκλοφορία τους, "A Livingroom Hush" (Warner Music), πούλησε απρόσμενα καλά.
Ο πυρήνας του συγκροτήματος είναι οι αδερφοί και κύριοι συνθέτες Lars και Martin Horntveth, οι οποίοι έφτιαξαν τους Jaga Jazzist στα εφηβικά τους χρόνια, το 1994. Επίσης, είναι εξέχουσες παρουσίες του νορβηγικού σχήματος The National Bank. 

Στο συγκρότημα υπάρχουν τρομπέτες, ένα τρομπόνι, ένα ηλεκτρική κιθάρα, ένα μπάσο, μία τούμπα, ένα κλαρίνο μπάσο, ένα Fender Rhodes, ένα μεταλλόφωνο και μία βάση ηλεκτρονικών ήχων, μελωδιών και ρυθμών. Οι Jaga Jazzist θεωρούνται από τους κύριους εκπροσώπους του γνωστού nu-jazz κινήματος στη Σκανδιναβία. Ακόμη, οι The Mars Volta παρουσιάζουν τους Jaga Jazzist ως ένα από τα αγαπημένα τους σχήματα.

Πρόσφατα, ένα επεισόδιο του ανίμε IGPX, περιείχε το τραγούδι For All You Happy People ως μουσική συνοδεία σε μία σκηνή.
A Portuguesa

A Portuguesa ("Το Πορτογαλικό") είναι ο εθνικός ύμνος της Πορτογαλίας. Οι στίχοι γράφτηκαν από τον Ενρίκε Λόπες ντε Μεντόνσα και η μουσική από τον Αλφρέντο Κέιλ. Υιοθετήθηκε το 1910 από την Πρώτη Δημοκρατία της Πορτογαλίας, αντικαθιστώντας το "O Hino da Carta", τον ύμνο που χρησιμοποιούσε η μοναρχία στη χώρα.
High We Exalt Thee, Realm of the Free

High We Exalt Thee, Realm of the Free είναι ο εθνικός ύμνος της Σιέρα Λεόνε. Γράφτηκε από τον Κλίφορντ Νέλσον Φάιλ και μελοποιήθηκε από τον Τζον Τζόζεφ Άκαρ, ενώ χρησιμοποιήθηκε για πρώτη φορά το 1961. Αντικατέστησε το "God Save the Queen". Το Σύνταγμα του 1991 τονίζει ότι είναι ευθύνη του κάθε πολίτη της Σιέρα Λεόνε να σέβεται τα ιδανικά και τους θεσμούς του ανάμεσα στους οποίους είναι και ο εθνικός ύμνος.
Κοινωνία Ελεύθερων Ευαγγελικών Εκκλησιών Ελλάδας

Η Κοινωνία Ελεύθερων Ευαγγελικών Εκκλησιών Ελλάδας είναι μια ένωση 60 τοπικών Ευαγγελικών εκκλησιών απ' όλη την Ελλάδα, όπου οι περισσότερες ονομάζονται "Ελεύθερες Ευαγγελικές Εκκλησίες". Επίσης υπάρχουν ελληνικές Ελεύθερες Ευαγγελικές Εκκλησίες στον Καναδά, στην Αυστραλία και στη Γερμανία. Οι Ελεύθερες Ευαγγελικές Εκκλησίες κατατάσσονται κάπου μεταξύ των Βαπτιστικών και των Εκκλησιών των Αδερφών ("Brethren"), που έχουν δραστηριοποιηθεί στην Ευρώπη, στην Αμερική και σε άλλα μέρη του κόσμου στη διάρκεια των τελευταίων αιώνων.
Κογκρέσο των Ηνωμένων Πολιτειών

Το Κογκρέσο των Ηνωμένων Πολιτειών (αγγλικά: "United States Congress") είναι το δικαμεραλικό νομοθετικό σώμα της ομοσπονδιακής κυβέρνησης των ΗΠΑ, αποτελούμενο από τη Γερουσία και τη Βουλή των Αντιπροσώπων. Το Κογκρέσο συνέρχεται στο Καπιτώλιο των ΗΠΑ που βρίσκεται στην Ουάσινγκτον.

Αμφότεροι οι γερουσιαστές και οι βουλευτές επιλέγονται μέσω άμεσης εκλογής. Κάθε ένα από τα 435 μέλη της Βουλής των Αντιπροσώπων αντιπροσωπεύει μια περιφέρεια και υπηρετεί διετή θητεία. Οι έδρες της Βουλής κατανέμονται μεταξύ των πολιτειών κατά πληθυσμό. Κάθε πολιτεία, ανεξαρτήτως πληθυσμού, έχει δύο γερουσιαστές· και εφόσον υπάρχουν πενήντα έδρες, υπάρχουν εκατό γερουσιαστές που υπηρετούν εξαετείς θητείες. Οι θητείες αλληλοεπικαλύπτονται, έτσι κάθε διετία, περίπου το ένα τρίτο της Γερουσίας είναι ανοιχτό προς εκλογή. Οι περισσότεροι κάτοχοι διεκδικούν επανεκλογή, και η πιθανότητα να κερδίσουν τις επόμενες εκλογικές αναμετρήσεις υπερβαίνει το 90%. Τον Αύγουστο του 2012, μια δημοσκόπηση ανέφερε ότι το ποσοστό δημοτικότητας του Κογκρέσου μεταξύ των Αμερικανών ήταν 10%, πράγμα που σημαίνει ότι μόνο ένας στους 10 Αμερικανούς είχε μεγάλη ή αρκετά μεγάλη εμπιστοσύνη στο θεσμό.
RSS

μικρογραφία|100px|Το λογότυπο του RSS FEED|εναλλ.=Το λογότυπο του RSS FEED

Το ακρωνύμιο RSS FEED, από τον αγγλικό όρο Rich Site Summary (Σύνοψη Πλουσίας Σελίδας), ο οποίος συχνά παραφράζεται ως Really Simple Syndication ("Πολύ Απλή Διανομή"), αναφέρεται σε μία προτυποποιημένη μέθοδο ανταλλαγής ψηφιακού πληροφοριακού περιεχομένου διαμέσου του Διαδικτύου, στηριγμένη στην πρότυπη, καθιερωμένη και ευρέως υποστηριζόμενη γλώσσα σήμανσης XML. Ένας χρήστης του Διαδικτύου μπορεί έτσι να ενημερώνεται αυτομάτως για γεγονότα και νέα από όσες ιστοσελίδες υποστηρίζουν RSS, αρκεί να έχει εγγραφεί ο ίδιος συνδρομητής στην αντίστοιχη υπηρεσία της εκάστοτε ιστοσελίδας. Οι εν λόγω ενημερώσεις («ροές RSS», αγγλ: «RSS feeds») περιέχουν τα πλήρη δεδομένα, σύνοψη των δεδομένων, σχετικά μεταδεδομένα, ημερομηνία έκδοσης κλπ, ενώ αποστέλλονται αυτομάτως στον συνδρομητή μέσω Διαδικτύου.

Συνήθως η διαδικασία απαιτεί ένα ειδικό λογισμικό «αναγνώστη» (το οποίο μπορεί να είναι ενσωματωμένο στον πλοηγό Web του χρήστη), όπου κάποιος πληκτρολογεί τη διεύθυνση URL της ζητούμενης ροής μιας ιστοσελίδας, ώστε να εγγραφεί σε αυτήν ως συνδρομητής. Ο αναγνώστης ελέγχει τακτικά για ενημερώσεις περιεχομένου τις καταγεγραμμένες ροές, από όλες τις διαφορετικές πηγές στις οποίες είναι εγγεγραμμένος ο συνδρομητής, αναλαμβάνοντας από μόνος του να μεταφέρει τις εν λόγω ενημερώσεις όποτε χρειάζεται και να τις συγκεντρώνει στον υπολογιστή του χρήστη. Ο αναγνώστης παρέχει στον εκάστοτε χρήστη μία κοινή και εξατομικευμένη διασύνδεση για όλες τις ροές που ο ίδιος έχει επιλέξει να παρακολουθεί.

Το πρότυπο RSS υπάρχει από το 1999, ωστόσο παλαιότερες, όχι τόσο επιτυχημένες τεχνολογίες παρόμοιου σκοπού (οι οποίες βέβαια δεν αξιοποιούσαν την καθιερωμένη σήμερα γλώσσα XML, καθώς αυτή δεν είχε εμφανιστεί πριν το 1998) κυκλοφορούσαν από τα μέσα της δεκαετία του 1990. Περί το 2005, το RSS άρχισε να υποστηρίζεται ευρέως από τους δημοφιλέστερους πλοηγούς Web και γρήγορα καθιερώθηκε, ιδιαιτέρως λόγω της εξάπλωσης κατά την ίδια περίοδο των προσωπικών ιστολογίων με τακτική ανανέωση περιεχομένου. Οι ομάδες κατασκευής των εν λόγω πλοηγών είναι που επέλεξαν τότε ένα λογότυπο για την τεχνολογία RSS (το σημερινό RSS FEED 16px|εναλλ.=RSS FEED). Πολύ γρήγορα έκανε την εμφάνισή του και το ανταγωνιστικό ως προς το RSS, αλλά επίσης στηριγμένο στην XML, πρότυπο "Atom".
Νικάνορ Ντουάρτε Φρούτος

Ο Νικάνορ Ντουάρτε Φρούτος ("Óscar Nicanor Duarte Frutos", 1956-) είναι πολιτικός από την Παραγουάη, πρόεδρος από τις 15 Αυγούστου του 2003 ως τις 15 Αυγούστου του 2008.
Μόδιος

Ο Μόδιος ήταν αρχαίο ρωμαϊκό μέτρο χωρητικότητας υγρών, αλλά και ξηρών καρπών και ειδικοτερα των σιτηρών. Η περιεκτικότητά του ισοδυναμούσε προς το 1/6 του ελληνικού μέδιμνου που ισοδυναμούσε με 8.7 λίτρα.

Επίσης ίδιο μέτρο με την αυτή ισοδυναμία αναφέρεται από τους Εβδομήκοντα και ως μια βιβλική μονάδα μέτρησης χωρητικότητας μόνο στερεών που αποτελούσε χαρακτηριστικό οικιακό σκεύος που χρησιμοποιούταν κατά την Καινή Διαθήκη. Υποδιαίρεση αυτού του βιβλικού μοδίου ήταν ο χοίνιξ, ενώ πολλαπλάσια μονάδα ήταν η Σάτα. Ο βιβλικός μόδιος αναφέρεται στα εδάφια: Ματθαίος 5:15, Μάρκος 4:21, Λουκάς 11:33.
Λιονέλ Χόρχε Νούνιες

Ο Λιονέλ Χόρχε Νούνιες ("Leonel Jorge Nuñez", 13 Οκτωβρίου 1984) είναι Αργεντινός επαγγελματίας ποδοσφαιριστής, που αγωνίζεται στη θέση του σέντερ φορ.
Στις 23 Ιουνίου 2007 πήρε μετεγγραφή στην ομάδα του Ολυμπιακού, ο οποίος κατέβαλλε το ποσό των € 2.000.000 στην προηγούμενη ομάδα του, την Αρχεντίνος Τζούνιορς.
Παθανθές το εδώδιμον

Το Παθανθές το εδώδιμον (Λατινικά: Passiflora edulis), είναι ένα είδος αναρριχητικού φυτού της οικογένειας των Παθανθών, εγγενές στη Βραζιλία, την Παραγουάη και τη Βόρεια Αργεντινή. Στην Ελλάδα είναι επίσης γνωστό ως Πασιφλόρα ή Πασιφλώρα. Ο καρπός του είναι ευρύτατα γνωστός με τις κοινές του ονομασίες όπως φρούτο του Πάθους (Αγγλικά: "passion fruit" (ΗΠΑ), "passionfruit" (Ηνωμένο Βασίλειο και Χώρες της Κοινοπολιτείας)), μαρακούγια (στα πορτ. "maracujá", ορθή Πορτογαλική προφορά: μαρακουζά, Ισπανικά: "maracuyá", Ισπανική προφορά: μαρακουγιά), μοβ γκραναντίλλα "(purple granadilla)" (Νότια Αφρική) και γκρεναντίλλ "(grenadille)" (Γαλλία και τις πρώην αποικίες της).

Επιπλέον, στη Νότια Αφρική, το μεν φυτό αποκαλείται "Elephant tree" "(ελεφαντόδεντρο)" και ο καρπός "Elephant fruit" "(ελεφαντόφρουτο)", προφανώς, για τη λατρεία του συγκεκριμένου ζώου, τόσο προς το φυτό όσο και προς τον καρπό.

Εμπορικά, καλλιεργείται στις τροπικές και υποτροπικές περιοχές για τα γλυκά, σπορώδη φρούτα του και φύεται ευρέως σε αρκετές χώρες της Νότιας Αμερικής, την Κεντρική Αμερική, την Καραϊβική, την Αφρική, τη Νότια Ασία, το Ισραήλ, την Αυστραλία, τη Χαβάη "(Liliko'i)" και τις ΗΠΑ.

Στην Ινδία, η κυβέρνηση της Άντρα Πραντές "(Andhra Pradesh)" άρχισε να αναπτύσσει φρούτα του Πάθους στη δασική περιοχή "(Chintapalli (Vizag))", προκειμένου να τεθούν στη διάθεση των κατοίκων της περιοχής. Ο καρπός βρίσκεται επίσης και στις ζούγκλες του "Assam" όπου είναι γνωστός στους ντόπιους ως "lota bel".

Το φρούτο του Πάθους έχει σχήμα στρογγυλό έως ωοειδές, χρώμα κίτρινο ή σκούρο μοβ με την ωρίμανση, το εξωτερικό του είναι μαλακό προς σφιχτό, το εσωτερικό του είναι ζουμερό γεμάτο με πολυάριθμα σπόρια. Ο καρπός είτε τρώγεται (με το κουταλάκι) είτε γίνεται χυμός και συχνά ο χυμός του προστίθεται σε άλλους χυμούς φρούτων για την ενίσχυση του αρώματος.
Νέα Καλλικράτεια

Η Νέα Καλλικράτεια είναι κωμόπολη της Χαλκιδικής, που δημιουργήθηκε μετά την Ανταλλαγή πληθυσμών το 1922, με πρόσφυγες προερχόμενους από την κωμόπολη Καλλικράτεια Ανατολικής Θράκης. Σήμερα είναι δημοτικό διαμέρισμα του Δήμου Νέας Προποντίδας (Ν. 3852/2010, Πρόγραμμα "Καλλικράτης"). Εκκλησιαστικά υπάγεται στην μητρόπολη Κασσανδρείας και Πολιούχος της είναι η Οσία Παρασκευή η Επιβατινή (η Νέα). Κατά την απογραφή του 2001 αριθμούσε 6.204 μονίμους κατοίκους.

Διαθέτει 3 νηπιαγωγεία, 2 Δημοτικά σχολεία, 1 Γυμνάσιο, 1 Λύκειο, Κέντρο Υγείας Αστικού Τύπου ΟΤΕ, ΚΕΠ και άλλες υπηρεσίες. Κύριες ασχολίες των κατοίκων είναι ο τουρισμός, η αλιεία και η γεωργία.

Στη Νέα Καλλικράτεια εδρεύει αθλητικός σύλλογος, με τμήματα στην καλαθοσφαίριση, πετοσφαίριση (Α.Σ. Κένταυρος Ν. Καλλικράτειας), χειροσφαίριση (Α.Σ. Καλλικράτης), ποδόσφαιρο (ΠΟ Νέας Καλλικράτειας) και άλλα αθλήματα.
Σερδανιόλα

Η Σερδανιόλα (στα καταλανικά "Cerdanyola del Vallès") είναι δήμος της Καταλονίας που βρίσκεται στην κομητεία του Vallés Occidental, στην επαρχία της Βαρκελώνης στην Ισπανία. Σύμφωνα με την απογραφή του 2011 έχει 57.674 κατοίκους. Απέχοντας μόλις 14 χιλιόμετρα από τη Βαρκελώνης, απολαμβάνει προνομιακή θέση όσο αφορά τις μεταφορές. Η κυρίως περιοχή του δήμου καταλαμβάνει έκταση 30,6 χμ² και περιλαμβάνει μέρος της οροσειράς της Collserola, η οποία είναι και το σύνορο με το δήμο της Βαρκελώνης.
Hail Grenada

Hail Grenada είναι ο εθνικός ύμνος της Γρενάδας από την ανεξαρτησία της το 1974. Οι στίχοι γράφτηκαν από τον Irva Merle Baptiste κι η μουσική από το Louis Arnold Masanto.
Ελληνικό Εθνικό Σοσιαλιστικό Κόμμα

Το Ελληνικό Εθνικό Σοσιαλιστικό Κόμμα ήταν ένα ναζιστικό πολιτικό κόμμα που ιδρύθηκε στην Ελλάδα τον Δεκέμβριο του 1932 από τον πρώην υπουργό Γεώργιο Μερκούρη.

Το Κόμμα ήταν αυτό που διακρίθηκε περισσότερο για την ισχυρή του υποστήριξη προς τον Αδόλφο Χίτλερ και την επιδίωξη του να αντιγράψει το Εθνικοσοσιαλιστικό Γερμανικό Εργατικό Κόμμα στους οργανωτικούς και του πολιτικούς όρους. Το ελληνικό κόμμα, εντούτοις, απέτυχε να γίνει κάτι παραπάνω από ένα μειοψηφικό κίνημα και δεν συνεργάστηκε με το καθεστώς του Ιωάννη Μεταξά, αν και πολλοί από τους οπαδούς του συμφιλιώθηκαν με τη νέα κυβέρνηση. Μετά το τέλος του Β΄ Παγκόσμιου Πολέμου και την απελευθέρωση της Ελλάδας, το κόμμα διαλύθηκε οριστικά.
Μοζάραβες

Γενικά με την ονομασία Μοζάραβες (εκ του αραβικού «Μουστ-άρεμπ») ονομάζονταν χριστιανικές φυλές που είχαν εξαραβιστεί. Ειδικότερα «Μοζάραβες» αποκαλούσαν οι Μαυριτανοί κατά τις περιόδους της κυριαρχίας τους στην Ισπανία, τους χριστιανούς της Καρδούης, Σεβίλλης και Τολέδου που διατηρούσαν τα θρησκευτικά τους έθιμα και παραδόσεις. Έτσι δημιουργήθηκε εκεί ένα ιδιαίτερο χριστιανικό λειτουργικό τυπικό, που ονομάζεται μοζαραβικό τυπικό ή μοζαραβική λειτουργία.



Μοζαραβες
Μοζαραβες
Ρούμπενς Μπαρικέλο

Ο Ρούμπενς Μπαρικέλο(πλήρες ονοματεπώνυμο Ρούμπενς Γκονσάλβες Μπαρικέλο)(γεν. στο Σάο Πάολο στις 23 Μαΐου του 1972) είναι Βραζιλιάνος οδηγός αγώνων. Αγωνίστηκε στο παγκόσμιο πρωτάθλημα Φόρμουλα 1 μέχρι και τη σαιζόν 2011. Από το 2012 οδηγεί στην Αμερική, στα Indy Cars . Η αποχώρηση του Μίχαελ Σουμάχερ στο τέλος του 2006 έκανε τον Μπαρικέλο τον πιο πεπειραμένο οδηγό στο grid. Το 2007 ο Μπαρικέλο ήταν ο μόνος από τους ενεργούς οδηγούς που έχει αγωνιστεί ενάντια στον Άιρτον Σένα. Το 2008 έσπασε το ρεκόρ του Ριτσιάρντο Πατρέζε, καθώς ξεπέρασε τις 257 συμμετοχές, όντας έτσι ο πιο πεπειραμένος οδηγός στην ιστορία της Φόρμουλα 1. Το 2010, πέτυχε ένα μεγάλο επίτευγμα, ξεπερνώντας τις 300 συμμετοχές. Μαζί με τον Τζένσον Μπάτον (307) είναι οι μόνοι που το έχουν καταφέρει μέχρι σήμερα. Από διαβασμένους και φανατικούς οπαδούς της Φόρμουλα 1, θεωρείται απο τους πιο άτυχους και αδικημένους οδηγούς, μαζί με άλλους όπως ο Ζαν Αλεζί, ο Γκέρχαρντ Μπέργκερ και ο Τζιανκάρλο Φιζικέλα.
PlayStation 3

Το PlayStation 3 (συντομογραφία: PS3, ιαπωνικά: プレイステーション3-, Χέπμπορν: Pureisuteshon Suri 3) είναι κονσόλα παιχνιδιών της Sony, η τρίτη κονσόλα της σειράς PlayStation. Πρόγονος της είναι το PlayStation 2, που σταμάτησε να παράγεται το 2013, και απόγονος το PlayStation 4, που κυκλοφόρησε για πρώτη φορά το 2013.

Το PS3 υπήρχε στην αγορά της Νέας Ζηλανδίας μέχρι το τέταρτο τρίμηνο του 2015 όπου και σταμάτησε.

Από το 2014 οι τίτλοι μεγαλύτερων εταιριών ανάπτυξης επικεντρώθηκαν περισσότερο στις κονσόλες 8ης γενιάς με αποτέλεσμα να γίνεται κυκλοφορία παιχνιδιών μικρότερης κλίμακας και τα παλαιότερα βιντεοπαιχνίδια να πωλούνται ως "Essentials". Στις 29 Μαΐου του 2017, η παραγωγή της κονσόλας στην Ιαπωνία σταμάτησε. Το Playstation 3 αποτελεί ακόμα μια σημαντικά ενεργή κονσόλα, πράγμα που αποδείχτηκε μετά το πρόσφατο update που πραγματοποιήθηκε τον Νοέμβριο του 2017.

Ανταγωνιστικές κονσόλες που απευθύνονται στο ίδιο αγοραστικό κοινό, είναι το Xbox 360 της Microsoft και το Nintendo Wii της Nintendo. Μέχρι τον Δεκέμβριο του 2016, είχαν πουληθεί 86,71 εκατομμύρια κομμάτια. Επίσης, το βιντεοπαιχνίδι με τις περισσότερες πωλήσεις είναι το "Grand Theft Auto V" με 21.190.000 μέχρι τις 18 Φεβρουαρίου του 2017.
Η Μαριάννα της νύχτας

Η Μαριάννα της νύχτας (Iσπανικά: "Mariana de la noche") είναι τηλενουβέλα μεξικάνικης παραγωγής του 2003. Στην Ελλάδα προβλήθηκε από τις 17 Ιανουαρίου 2005 έως τις 22 Ιουλίου 2005 από το Star Channel και σε επανάληψη από 18 Ιουλίου 2007 έως τις 14 Σεπτεμβρίου 2007. Στην επανάληψη προβλήθηκαν επιλεγμένες σκηνές από τα 135 επεισόδια σε περίληψη 80 επεισοδίων. Στην Κύπρο η σειρά προβλήθηκε το 2005 από τον ΑΝΤ1 Κύπρου.

Πρωταγωνιστούν Χόρχε Σαλίνας, Αλεχάντρα Μπάρρος, Ανχέλικα Ριβέρα και Σέσαρ Έβορα.
Δήμος Δρυμαλίας

Ο Δήμος Δρυμαλίας ήταν δήμος του νομού Κυκλάδων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Νάξου & Μικρών Κυκλάδων. Καταλάμβανε το ανατολικό τμήμα της Νάξου και περιλάμβανε τα ορεινά χωριά, αμέσως μετά τον Κυνίδαρο. Αριθμούσε (πραγματικό) πληθυσμό 6.099 κατοίκους.
Α.Ε. Λήμνος

Η Α.Ε. Λήμνος είναι αθλητικό και ποδοσφαιρικό σωματείο της Μύρινας Λήμνου που ιδρύθηκε το 1987. Εκτός από το ποδοσφαιρικό τμήμα, η ΑΕΛ έχει ενεργά τμήματα στίβου και χειροσφαίρισης.
Φαίδων Ματθαίου

Ο Φαίδων Ματθαίου (12 Ιουλίου 1924 - 17 Σεπτεμβρίου 2011) ήταν Έλληνας πρώην διεθνής αθλητής και προπονητής καλαθοσφαίρισης. Θεωρείται ο πατριάρχης του ελληνικού μπάσκετ και έχει γράψει το αυτοβιογραφικό βιβλίο: "60 χρόνια στο Ελληνικό μπάσκετ".
Βαθ

Το Βαθ ήταν μια βιβλική μονάδα μέτρησης ποσότητας υγρών που χρησιμοποιούνταν κατά την Παλαιά Διαθήκη. Το ένα βαθ ήταν κανάτα που η χωρητικότητά της αντιστοιχούσε κατά προσέγγιση με 22 λίτρα. Υποδιαιρέσεις αυτού του μέτρου ήταν το ιν, ο κάβος και το λογ. Πολλαπλάσια μονάδα ήταν το χομόρ.

Το βαθ αναφέρεται στα εδάφια: 1 Βασιλέων 7:26, 7:38, 2 Χρονικών 2:10, 4:5, Εσδράς 7:22, Ησαΐας 5:10, Ιεζεκιήλ 45:10, 45:11, 45:14.

Κατηγορία:Βιβλικές μονάδες μέτρησης
Δήμος Νάξου

right|thumb|222x222px|Το νέο Δημαρχείο Νάξου
Ο Δήμος Νάξου ήταν δήμος του νομού Κυκλάδων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Νάξου & Μικρών Κυκλάδων. Καταλάμβανε το δυτικό τμήμα της Νάξου. Περιλάμβανε τη Χώρα Νάξου, (πρωτεύουσα), και τα πεδινά χωριά της Νήσου. Αριθμεί (πραγματικό) πληθυσμό 12.089 κατοίκους. Ιστορικά ο Δήμος Νάξου σαν διοικητική διαίρεση με διάφορες συνθέσεις οικισμών και κοινοτήτων υπήρξε από το 1935 έως το 1912 και από το 1947 έως το 2010.
Κώστας Πετρόπουλος

Ο Κώστας Πετρόπουλος (Πάτρα, 7 Ιανουαρίου 1956) είναι Έλληνας πρώην διεθνής καλαθοσφαιριστής και προπονητής. Είναι γνωστός με το ψευδώνυμο "Νουρέγιεφ".
Κέρουιν Μάθιους

Ο Κέρουιν Μάθιους ("Kerwin Mathews") ήταν Αμερικανός ηθοποιός. Γεννήθηκε στο Σιάτλ στις 8 Ιανουαρίου 1926 και απεβίωσε στο Σαν Φρανσίσκο στις 5 Ιουλίου του 2007.

Έγινε γνωστός κυρίως από τους πρωταγωνιστικούς του ρόλους σε ταινίες φαντασίας στις δεκαετίες του ' 50 και του ' 60. Αποσύρθηκε από τα πλατό το 1978.
Μύρινα

μικρογραφία|Άποψη της Μύρινας|εναλλ.=|230x230εσ
Η Μύρινα είναι παράλια κωμόπολη, πρωτεύουσα της Λήμνου και έδρα του ομώνυμου δήμου. Διοικητικά ανήκει στο Δήμο Λήμνου της Περιφέρειας Βορείου Αιγαίου (πρόγραμμα Καλλικράτης). Από το 1999 έως το 2010, σύμφωνα με την τότε διοικητική διαίρεση της Ελλάδας, ήταν έδρα του ομώνυμου Δήμου. Παλαιότερα ανήκε στο νομό Λέσβου.
μικρογραφία| Η πόλη της Μύρινας|εναλλ.=|230x230εσ
μικρογραφία|Πανοραμική εικόνα της Μύρινας|εναλλ.=|230x230εσ
Τάσος Καψιδέλης

Ο Τάσος Καψιδέλης (1913 - 25 Μαρτίου 1987) ήταν Έλληνας φιλόλογος και ιστορικός συγγραφέας από τη Λήμνο.
Δουκάτο της Νάξου

thumb|250px|Ενετικός πύργος στη Νάξο (πύργος της Αγιάς), βρίσκεται στη ΒΔ. Νάξο
Το Δουκάτο της Νάξου ή Δουκάτο του Αιγαίου ή του Αρχιπελάγους ιδρύθηκε το 1207 από τον Βενετό στρατιωτικό και σταυροφόρο Μάρκο Σανούντο. Ήταν κράτος υποτελές στη Γαληνοτάτη Δημοκρατία της Βενετίας, αλλά δεν ελεγχόταν άμεσα από αυτή.

Το Δουκάτο είχε έδρα τη Νάξο και περιελάμβανε επίσης τα νησιά Σύρο, Σαντορίνη, Πάρο, Αντίπαρο, Μήλο, Ίο, Κύθνο, Αμοργό, Κίμωλο, Σίφνο, Σίκινο, και Φολέγανδρο. Η Μύκονος και η Τήνος κατακτήθηκαν επίσης από Βενετούς, τους αδελφούς Γκύζη (Ghisi), οι οποίοι όμως δεν αναγνώριζαν την επικυριαρχία του Σανούδο, αλλά έδιναν λόγο απευθείας στον Λατίνο Αυτοκράτορα της Κωνσταντινούπολης και αργότερα στη Βενετία, όπως συνέβη και στην περίπτωση της Άνδρου. Σταδιακά, όμως, και αυτά τα νησιά βρέθηκαν υπό την επιρροή του Δουκάτου. 
Η δυναστεία που ιδρύθηκε από τον Μάρκο Σανούντο διήρκεσε ως το 1383, οπότε τη διοίκηση του δουκάτου ανέλαβε η οικογένεια των Κρίσπο (Crispo) μέχρι το 1579, έτος κατάλυσης του δουκάτου από τους Οθωμανούς. Ωστόσο ορισμένα νησιά παρέμειναν υπό Βενετικό έλεγχο, με χαρακτηριστικότερο παράδειγμα την Τήνο, που κατακτήθηκε από τους Οθωμανούς μόλις το 1714.

Σήμερα, πολλά κυκλαδίτικα επίθετα προδίδουν ιταλο-βενετική καταγωγή: Βενιέρης, Βαζαίος, Ραγκούσης, Δαμίγος, Γύζης, Δελλαπόρτας, Γρίσπος, Αλαβάνος, κτλ. Κληρονομιά των αιώνων του Δουκάτου είναι και η Καθολική κοινότητα των Κυκλάδων, με έντονη παρουσία και προσφορά, κυρίως στην Σύρο και την Τήνο.
Lammbock

Lammbock (γνωστό και ως "Lammbock – Alles in Handarbeit") είναι ο τίτλος γερμανικής κωμικής κινηματογραφικής ταινίας, σε σκηνοθεσία του Κρίστιαν Ζύμπερτ, παραγωγή του 2001.
Σφαίρα Μπλοχ

thumb|256px|Σφαίρα Μπλοχ

Στην κβαντική μηχανική, η σφαίρα Μπλοχ είναι μια γεωμετρική αναπαράσταση του χώρου καθαρής κατάστασης ενός κβαντομηχανικού συστήματος δύο επιπέδων που πήρε το όνομά της από τον φυσικό Φέλιξ Μπλοχ. Εναλλακτικά, είναι ο χώρος καθαρής κατάστασης ενός κβαντικού καταχωρητή 1 qubit. Η σφαίρα Μπλοχ είναι και γεωμετρικά μια σφαίρα και η αντιστοιχία μεταξύ των στοιχείων της σφαίρας και των καθαρών καταστάσεων μπορεί να δοθεί σαφώς. Σε γενικευμένη μορφή, η σφαίρα Μπλοχ μπορεί επίσης να αναφέρεται στο ανάλογο χώρο ενός κβαντικού συστήματος "n" επιπέδων.

Η κβαντική μηχανική είναι μαθηματικά διατυπωμένη σε ένα χώρο Χίλμπερτ ή προβαλλόμενο χώρο Χίλμπερτ. Ο χώρος των καθαρών καταστάσεων ενός κβαντικού συστήματος δίνεται από τις ακτίνες στον χώρο Χίλμπερτ (τα "σημεία" του προβαλλόμενου χώρου Χίλμπερτ). Ο χώρος των ακτινών σε οποιοδήποτε διανυσματικό χώρο είναι ένας προβαλλόμενος χώρος, και συγκεκριμένα, ο χώρος των ακτίνων σε ένα δισδιάστατο χώρο Χίλμπερτ είναι η μιγαδική προβολική γραμμή, η οποία είναι ισομορφική προς τη σφαίρα.

Η φυσική μετρική στην σφαίρα Μπλοχ είναι η μετρική Fubini-Study.
Ιουνιανά

Ιουνιανά ονομάζονται οι βίαιες συγκρούσεις που ξέσπασαν το 1863 στην Ελλάδα μεταξύ «Ορεινών» και «Πεδινών» και που κατέληξαν στον τραγικό απολογισμό των 200 περίπου νεκρών.

Οι δύο παρατάξεις, «Ορεινών» και «Πεδινών», δημιουργήθηκαν μετά την εκδίωξη του Όθωνα. Οι Πεδινοί αποτελούνταν από οπαδούς του Αγγλικού κόμματος με επικεφαλής τον Δημήτριο Βούλγαρη, ενώ οι Ορεινοί από οπαδούς του Γαλλικού και του Ρωσικού με επικεφαλής τον Κωνσταντίνο Κανάρη. Και οι δύο παρατάξεις προσπάθησαν να ασκήσουν απόλυτη εξουσία, με αποτέλεσμα σύντομα να συγκρουστούν. Οι αναταραχές αρχικά αποφεύχθησαν χάρις τον διορισμό του δικαστικού Ζηνοβίου Βάλβη στην πρωθυπουργία (Κυβέρνηση Ζηνοβίου Βάλβη 1863).

Στις 29 Απριλίου σχηματίστηκε κυβέρνηση υπό τον Μπενιζέλο Ρούφο, οπαδό των Ορεινών, η Κυβέρνηση Μπενιζέλου Ρούφου 1863. Τον Ιούνιο ο Μπενιζέλος Ρούφος αντικατέστησε δύο επιφανή στελέχη των πεδινών, τον υπουργό στρατιωτικών Μπότσαρη και τον υπουργό ναυτικών Μπουντούρη, με τους ορεινούς Κορωναίο και Μιλτιάδη Κανάρη αντίστοιχα. Η πράξη αυτή εξόργισε την ηγεσία των πεδινών και στις 16 Ιουνίου με τη συνεργασία του λήσταρχου Κυριάκου και του 6ου τάγματος πεζικού επιτέθηκαν σε ομάδα χωροφυλακής, η οποία κυνηγούσε τον Κυριάκο, και τελούσε υπό την αρχηγία του υπουργού στρατιωτικών και αρχηγού της εθνοφρουράς Κορωναίου. Ο Κορωναίος κατάφερε και συνέλαβε τον αρχηγό του 6ου τάγματος Λεοτσάκο, αλλά γρήγορα αναγκάστηκε να τον ανταλλάξει με τους υπουργούς Αλέξανδρο Κουμουνδούρο και Δημήτριο Καλλιφρονά, οι οποίοι είχαν συλληφθεί από τους πεδινούς. Την επομένη των γεγονότων, δηλαδή στις 19 Ιουνίου, η κυβέρνηση Μπενιζέλου Ρούφου υπέβαλλε την παραίτησή της.

Εν τω μεταξύ ο αντισυνταγματάρχης Δημήτριος Παπαδιαμαντόπουλος, διοικητής του πυροβολικού, στασίασε και προσχώρησε στις δυνάμεις των πεδινών, ενώ παράλληλα οι βόρειοι κατέλαβαν καίρια σημεία στην πόλη όπως τα ανάκτορα, τους στρατώνες κ.ά. Η απόπειρα του Παπαδιαμαντόπουλου να καταλάβει τα ανάκτορα στέφθηκε από αποτυχία, αλλά είχε ως αποτέλεσμα εκτός από τον θάνατο 80 ατόμων, την δολοφονία του Αριστείδη Κανάρη, γιου του Κωνσταντίνου Κανάρη. Την ίδια μέρα, ο Διομήδης Κυριακός, νέος πρωθυπουργός, προσπάθησε να συνάψει ανακωχή μεταξύ των δύο αντιμαχόμενων πλευρών χωρίς όμως αποτέλεσμα. Την επόμενη μέρα συγκρούσεις ξέσπασαν και στην Εθνική Τράπεζα, η οποία ήταν υπό την κατοχή των πεδινών, στην Πλάκα και γενικά σε όλη την πόλη. Κατά τη διάρκεια των συγκρούσεων σημειώθηκαν κλοπές καθώς και αναίτιες δολοφονίες.

Τελικά οι συγκρούσεις σταμάτησαν με την παρέμβαση των πρεσβευτών των τριών μεγάλων δυνάμεων, οι οποίοι με τελεσίγραφό τους απαίτησαν 48ωρη εκεχειρία. Λίγο αργότερα ο Μίχος και ο Παπαδιαμαντόπουλος από τους Πεδινούς και ο Κορωναίος και ο Βαλτινός από τους Ορεινούς υπέγραψαν συμφωνία τερματισμού των εχθροπραξιών. Την ίδια μέρα η εθνοσυνέλευση αποφάσισε την απομάκρυνση του στρατού στη Λακωνία, την κατάργηση της χωροφυλακής, της ενοφυλακής και της αστυνομίας και τον διορισμό νέας κυβέρνησης υπό τον Μπενιζέλο Ρούφο, η οποία έμεινε στην ιστορία ως κυβέρνηση του Οροπεδίου.
Κατηγορία:Ιουνιανά
Κατηγορία:Ταραχές στην Ελλάδα
Μαρκ Λάντσμπεργκερ

Ο Μαρκ Λάντσμπεργκερ (γεννήθηκε 21 Μαΐου 1955) είναι Αμερικάνος πρώην καλαθοσφαιριστής. Με ύψος 2,03 μ. αγωνιζόταν στις θέσεις πάουερ φόργουορντ και σέντερ και ήταν ικανότατος ριμπάουντερ.

Αγωνίστηκε στο NBA στους Σικάγο Μπουλς, στους οποίους κατέχει την τρίτη καλύτερη επίδοση ριμπάουντ σε έναν αγώνα με 29, στους Λος Άντζελες Λέικερς με τους οποίους κατέκτησε 2 πρωταθλήματα (1980 και 1982) και στους Ατλάντα Χοκς.

Στην Ελλάδα αγωνίστηκε στον Πανιώνιο και κατέχει το ρεκόρ μέσου όρου ριμπάουντ στο Ελληνικό πρωτάθλημα με 17,9 ανά αγώνα τη σεζόν 1988-1989.
Αίας Σαλαμίνας

Ο Αίας Σαλαμίνας (επίσημη ονομασία: ΑΘΛΗΤΙΚΟΣ ΣΥΛΛΟΓΟΣ ΣΑΛΑΜΙΝΑΣ ΄΄ Ο ΑΙΑΣ ΄΄) είναι Αθλητικός Σύλλογος με έδρα το ομώνυμο Νησί την Σαλαμίνα. Επίσημο έτος ίδρυσης του Συλλόγου είναι το 1931, χρώματά του είναι το μπλε και το λευκό και έμβλημά του είναι ο ήρωας της Ελληνικής μυθολογίας Αίας ο Τελαμώνιος, από τον οποίο άντλησε και το όνομά του. Ο Αίας Σαλαμίνας δραστηριοποιείται συνεχώς από την ίδρυση του στο Ποδόσφαιρο, και στο παρελθόν καλλιεργούσε και άλλα Αθλητικά Τμήματα, ενώ την αγωνιστική περίοδο 2020 - 2021 συστάθηκε σύμφωνα με το Καταστατικό Συλλόγου, και το Τμήμα Στίβου. 

Το Ποδοσφαιρικό Τμήμα του Συλλόγου είναι και το πιο διακεκριμένο του. Η καλύτερη φάση στην ιστορία του χρονολογείται από τα μέσα της δεκαετίας του 60' ως και τα μέσα του 70', όποτε και αγωνιζόταν στην Β' Εθνική Κατηγορία. Επίσης, ιστορική στιγμή για το σύλλογο θεωρείται το συμβολικό φιλικό παιχνίδι του 1973 στο Δημοτικό Στάδιο Σαλαμίνας, με τον ιστορικό και συνονόματο «Αίαντα της Ολλανδίας» ΑΦΚ Άγιαξ, ο οποίος πήρε το όνομά του από τον Έλληνα μυθικό ήρωα της Σαλαμίνας, Αίαντα.
Εκκλησία της Κύπρου

Η Εκκλησία της Κύπρου είναι η πρώτη Αυτοκέφαλη Εκκλησία (η μοναδική αρχαία Αυτοκέφαλη Εκκλησία από το 431 μ.Χ.) και έτσι είναι πρώτη στην τάξη μετά τα πρεσβυγενή Πατριαρχεία. Πρώτος Επίσκοπος, ιδρυτής και προστάτης υπήρξε ο Απόστολος Βαρνάβας του οποίου η μνήμη εορτάζεται την 11η Ιουνίου. 

Ο Προκαθήμενός της, είναι ο Μακαριώτατος "Αρχιεπίσκοπος Νέας Ιουστινιανής και πάσης Κύπρου". Στον Θρόνο σήμερα βρίσκεται ο Μακαριώτατος Αρχιεπίσκοπος κ. Χρυσόστομος Β΄.

Η έδρα της Εκκλησίας της Κύπρου βρίσκεται στο Μέγαρο της Ιέρας Αρχιεπισκοπής Κύπρου μέσα στην Παλιά Λευκωσία, απέναντι από το Παγκύπριο Γυμνάσιο.
Πατριάρχης Μόσχας και πασών των Ρωσιών

Πατριάρχης Μόσχας και πασών των Ρωσιών (ρωσικά: Патриарх Московский и всея Руси) είναι ο τίτλος του εκάστοτε προκαθήμενου της Ρωσικής Ορθόδοξης Εκκλησίας. Σε διαφορετικές χρονικές περιόδους χρησιμοποιήθηκαν διάφορες εκδοχές του τίτλου "«Πατριάρχης Μόσχας και πάσης Ρωσίας»", "«Πατριάρχης Μόσχας και όλων των Ρώσων»", "«Πατριάρχης Μόσχας και όλης της μεγάλης και μικρής και λευκής Ρωσίας»" και άλλοι. Η σύγχρονη μορφή, "«Πατριάρχης Μόσχας και πασών των Ρωσιών»", χρησιμοποιήθηκε στην αρχαιότητα, όπως αναφέρεται και από τους σύγχρονους ιστορικούς, για όλους τους πατριάρχες Μόσχας. Την εποχή του Μητροπολίτη Σέργιου το 1943 επανακαθιερώθηκε ως ο επίσημος τίτλος του εκάστοτε πατριάρχη Μόσχας.

Το Πατριαρχείο ιδρύθηκε στη Μόσχα το 1589, με πρώτο πατριάρχη τον Ιώβ. Καταργήθηκε το 1721 και αποκαταστάθηκε στις 28 Οκτωβρίου (10 Νοεμβρίου) του 1917.
Σοφία Μίλος

Η Σοφία Μίλος ("Sofia Milos", Ελβετία, 27 Σεπτεμβρίου 1969) είναι Ελβετίδα ηθοποιός. Ο πατέρας της είναι Ιταλός και η μητέρα της Ελληνίδα. Μιλά αγγλικά, γερμανικά, γαλλικά, ιταλικά, ισπανικά και ελληνικά. Είναι σαϊεντολόγος και υποστηρίζει τη θρησκεία της πολύ δυναμικά συμμετέχοντας σε διάφορες σχετικές με αυτήν εκδηλώσεις και διατηρώντας φιλικές σχέσεις με άλλους διάσημους υποστηρικτές της όπως ο Τζον Τραβόλτα και ο Τομ Κρουζ.

Στην ηλικία δεκατεσσάρων ετών οι γονείς της την έστειλαν σε τοπικά καλλιστεία, όπου η Σοφία κέρδισε τον πρώτο τίτλο. Το γεγονός αυτό την οδήγησε σε μία σύντομη καριέρα στο μόντελινγκ και αργότερα στην ηθοποιία. Η Σοφία έχει πρωταγωνιστήσει σε πολλά αξιόλογα σήριαλ της αμερικάνικης τηλεόρασης μεταξύ των οποίων και τα "", "Οι Σοπράνος" και "Τα Φιλαράκια".
Κύπελλο Σαπόρτα

Κύπελλο Σαπόρτα (αγγλικά: "FIBA Saporta Cup") είναι το όνομα μιας Ευρωπαϊκής διασυλλογικής διοργάνωσης καλαθοσφαίρισης. Σε αυτή συμμετείχαν οι κυπελλούχες ομάδες ή οι φιναλίστ του κυπέλλου από όλη την Ευρώπη.
Μπράιαν Ζακ

Ο Μπράιαν Ζακ (αγγλ.: "Brian Jacques", 15 Ιουνίου 1939, Λίβερπουλ, Αγγλία - 5 Φεβρουαρίου 2011) ήταν Άγγλος συγγραφέας.

Ο Μπράιαν Ζακ γεννήθηκε το 1939 στο Λίβερπουλ, όπου και μεγάλωσε. Στην ηλικία των 15 ετών μπάρκαρε σε ένα πλοίο και πριν επιστρέψει στην πατρίδα του, ταξίδεψε σε ολόκληρο τον κόσμο. Για χρόνια είχε δική του εκπομπή στο BBC με υψηλή ακροαματικότητα. Ο Μπράιαν Ζακ είναι γνωστός σε όλο τον κόσμο ως πολυβραβευμένος συγγραφέας. Τα επικά του μυθιστορήματα για τους κατοίκους του Ρέντγουολ έχουν πουλήσει παγκοσμίως περισσότερα από 2 εκατομμύρια αντίτυπα. Πέθανε το 2011, σε ηλικία 71 ετών.
Σύμπλεγμα προστασίας Κεντρικού Αμαζονίου

Το Σύμπλεγμα προστασίας Κεντρικού Αμαζονίου (Jaú National Park - parque nacional do Jaú) βρίσκεται στην επαρχία Αμαζόνας της Βραζιλίας. Είναι το μεγαλύτερο προστατευμένο δάσος της Νοτίου Αμερικής, καλύπτοντας έκταση μεγαλύτερη από 23.000 τ.χλμ.. Η είσοδος στο πάρκο είναι απαγορευμένη και απαιτείται ειδική άδεια από την κυβέρνηση της Βραζιλίας για όσους θέλουν να το επισκεφθούν.

Το πάρκο είναι ένα εξαίρετο παράδειγμα τροπικού δάσους στην περιοχή του Αμαζονίου. Μέσα στο πάρκο βρίσκουν καταφύγιο τζάγκουαρ, Δελφίνια του Αμαζονίου, Θαλάσσιες Αγελάδες και πολλά ακόμα ζώα και φυτά.

Το πάρκο χαρακτηρίστηκε Μνημείο Παγκόσμιας Κληρονομιάς από τηνUNESCO το 2000, ενώ επεκταθηκε το 2003.
Τζος ΜακΝτάουελ

Ο Τζος ΜακΝτάουελ (αγγλ.: "Josh McDowell", γενν.: 1939) είναι ένας διεθνούς φήμης Αμερικανός ομιλητής, συγγραφέας, ευαγγελιστής και περιοδεύων αντιπρόσωπος της Campus Crusade for Christ. Θεωρείται ένας από τους καλύτερους απολογητές του Χριστιανισμού.

Ο Τζος ΜακΝτάουελ είναι απόφοιτος του Kellogg College, του Wheaton College και του Talbot Theological Seminary, ενώ είναι επίτιμος διδάκτορας σε τρία πανεπιστήμια. Κινείτε μέσα στον Ευαγγελικό θεολογικό χώρο, έχοντας γράψει γύρω στα 77 βιβλία. Τα βιβλία του έχουν βρει ανταπόκριση σε όλο το φάσμα του Χριστιανισμού. Τα τελευταία 20 χρόνια έχει κάνει ομιλίες σε 650 πανεπιστήμια και τον έχουν παρακολουθήσει περισσότερα από 7 εκατομμύρια. Στις 14-15 Απριλίου 2008 παρέθεσε ένα διήμερο σεμινάριο στην Αθήνα.

Ο ΜακΝτάουελ με τη σύζυγό του Ντότι ("Dottie") έχουν τέσσερα παιδιά και ζουν στο Τέξας των Ηνωμένων Πολιτειών.

Κάποια από τα βιβλία του, που κυκλοφορούν και στα ελληνικά είναι τα:
*"Ζητώ Αποδείξεις"
*"Το Σωστό απ' το Λάθος"
*"Άχρηστο το μυαλό στην πίστη;"
*"Ιησούς, απλά ένας μαραγκός;"
*"Το Μυστικό της Αγάπης"
*"Να Γιατί Η Αληθινή Αγάπη Περιμένει"
*"Εφηβικές Ανησυχίες"
*"Αποκρυφισμός"

Κατηγορία:Αμερικανοί συγγραφείς
Οι Δρόμοι της Φωτιάς

Οι Δρόμοι της Φωτιάς (αγγλ. Chariots of Fire), είναι μία κινηματογραφική ταινία βρετανικής παραγωγής του 1981, διάρκειας 123 λεπτών σε σκηνοθεσία Χιου Χάντσον. Αναφέρεται στην αληθινή ιστορία δύο Βρετανών ερασιτεχνών δρομέων οι οποίοι, καθένας για δικούς του λόγους, έβαλαν στόχο να κερδίσουν το χρυσό μετάλλιο στους Ολυμπιακούς Αγώνες του 1924 στο Παρίσι, που πραγματοποιήθηκαν στο στάδιο Κολόμπ.
Μάχη της Ραφίας

Η Μάχη της Ραφίας, γνωστή και ως Μάχη της Γάζας, ήταν μία μάχη που διεξήχθη στις 22 Ιουνίου του 217 π.Χ. μεταξύ των δυνάμεων του φαραώ της Αιγύπτου, Πτολεμαίου Δ', και του Αντίοχου Γ' της αυτοκρατορίας των Σελευκιδών κατά τη διάρκεια των Συριακών πολέμων.
Σπύρος Μουστάκας

Ο Σπύρος Μουστάκας (1914 - 2002) ήταν Έλληνας δάσκαλος και συγγραφέας λαογραφικών βιβλίων για τη Λήμνο.
Γήπεδο

Γήπεδο είναι το μέρος, ο οριοθετημένος χώρος στον οποίο διεξάγεται κάποιο άθλημα. Υπάρχουν διαφορετικοί τύποι γηπέδου ανά άθλημα, παραδείγματος χάρη γήπεδο τέννις, γήπεδο γκολφ, γήπεδο μπάσκετ. Οι πιο δημοφιλείς τύποι γηπέδων είναι το γήπεδο μπάσκετ, όπου διεξάγονται και αγώνες βόλλευ. Επίσης υπάρχει διαφορά και στους τάπητες από τους οποίους κατασκευάζονται τα επί μέρους γήπεδα.
Βρίσκονται συνήθως μέσα σε οργανωμένα στάδια και είναι εξοπλισμένα με κερκίδες, για να κάθονται οι θεατές.

Στο ποδόσφαιρο οι διαστάσεις του γηπέδου ορίζονται από τον κανονισμό της FIFA ως εξής: 
:Το γήπεδο έχει σχήμα ορθογώνιου παραλληλόγραμμου με πλευρές
:::Μήκος: τουλάχιστον 110, το πολύ 120 μέτρα
:::Πλάτος: τουλάχιστον 44,5, το πολύ 59 μέτρα
:Διεθνείς αγώνες
:::Μήκος: τουλάχιστον 100, το πολύ 110 μέτρα
:::Πλάτος: τουλάχιστον 64, το πολύ 75 μέτρα
Sister Dearest

Το Sister Dearest είναι μία πορνογραφική ταινία Αμερικανικής παραγωγής γυρισμένη το 1985. Πρωταγωνιστούν οι Τρέισι Λορντς, Τομ Μπάιρον, Χάρι Ριμς, Σούζαν Χαρτ, Πίτερ Νορθ, Τζίντζερ Λιν, Κρίσταλ Μπριζ, Σαχάρα, και Χέρσελ Σάβατζ.
Διάταγμα των Μεδιολάνων

thumb|right|Αναμνηστική πλάκα στην εκκλησία που βρίσκεται στη θέση του παλατιού όπου το 313 υπογράφηκε το Διάταγμα.
Διάταγμα των Μεδιολάνων (αλλιώς και "διάταγμα του Μιλάνου", καθώς τα "Μεδιόλανα" είναι το - από τα λατινικά εξελληνισμένο - όνομα του σημερινού Μιλάνου της Ιταλίας) ονομάζεται το διάταγμα της θέσπισης της ανεξιθρησκείας στη ρωμαϊκή αυτοκρατορία, με το οποίο ο Μέγας Κωνσταντίνος και ο Αύγουστος Λικίνιος σταμάτησαν τους διωγμούς των χριστιανών το 313 μ.Χ. Με το διάταγμα νομιμοποιήθηκε η χριστιανική Εκκλησία ως «επιτρεπόμενη θρησκεία» (βλ.Religio licita), οι οπαδοί της οποίας έπρεπε να προσεύχονται στον δικό τους θεό για την ευτυχία του κράτους. Με αυτή την κίνηση ο Κωνσταντίνος δεν έκανε το Χριστιανισμό επίσημη θρησκεία της Αυτοκρατορίας, απλώς εγγυήθηκε την ανοχή του κράτους απέναντι στους χριστιανούς και όλες τις λοιπές θρησκείες που ζούσαν στη σκιά των ειδωλολατρών. Παρόλο που το διάταγμα ίσχυε οι διωγμοί σταμάτησαν μόνο όταν ο Κωνσταντίνος έγινε μονοκράτορας (324) και αφότου η Πρωτεύουσα μεταφέρθηκε στην Κωνσταντινούπολη (Νέα Ρώμη). Αυτό είχε ως αποτέλεσμα οι χριστιανοί να μην κρύβονται και κατά συνέπεια να μην χρησιμοποιούν τις κατακόμβες ως μέρος για να κρύβονται και να τελούν τις θρησκευτικές τους τελετές.
Κράτα το Σώου Μαϊμού

Το άλμπουμ Κράτα Το Σώου Μαϊμού ηχογραφήθηκε ζωντανά στο ρόδον στις 25, 26, 27 και 28 Φεβρουαρίου του 1994. Είναι ο 5ος κατά σειρά δίσκος του συγκροτήματος Τρύπες. Περιέχει 16 τραγούδια σε ζωντανές εκτελέσεις από τους 3 πρώτους δίσκους (ενώ είχε κυκλοφορήσει ο δίσκος Εννιά Πληρωμένα Τραγούδια, το Κράτα το Σώου Μαϊμού δεν περιέχει κανένα τραγούδι του), και 5 ακουστικές επανεκτελέσεις πιο παλιών τραγουδιών από τον 1ο και τον 2ο δίσκο (τα κομμάτια 17 - 21). Επίσης περιέχει το τραγούδι "Ασφάλεια" το οποίο δεν έχει κυκλοφορήσει σε κανέναν άλλο δίσκο.
Μπερνάρ Μακούζα

Ο Μπερνάρ Μακούζα ("Bernard Makuza", 30 Σεπτεμβρίου 1961-) είναι πολιτικός από τη Ρουάντα. Διετέλεσε πρωθυπουργός από τις 8 Μαρτίου του 2000 ως τις 7 Οκτωβρίου 2011.
Μάικλ Λάντες

Ο Μάικλ Λάντες ("Michael Landes", 18 Σεπτεμβρίου 1972) είναι ένας Αμερικανός ηθοποιός. Γεννήθηκε στη Νέα Υόρκη.
Δήμος Πύδνας

thumb|Το Δημαρχείο της Πύδνας στο Κίτρος, με το μαρμάρινο έμβλημα του Δήμου Πυδναίων στο εξωτερικό του μέρος

Ο Δήμος Πύδνας ήταν ένας από τους 13 συνολικά δήμους του νομού Πιερίας. Με την εφαρμογή το σχεδίου Καλλικράτης εντάχθηκε στον νέο Δήμο Πύδνας - Κολινδρού. Είχε έδρα του το Κίτρος και πληθυσμό 4.012 κατοίκους, με βάση την απογραφή του 2001. Περιελάμβανε τέσσερα δημοτικά διαμερίσματα:
: Δ.δ. Αλωνίων -- τα Αλώνια [ 700 ]
: Δ.δ. Παλαιόστανης [ 589 ]
::* η Παλαιόστανη [ 546 ]
::* η Μικρή Μηλιά [ 43 ]
: Δ.δ. Πύδνας [ 1.556 ]
::* η Αλυκή [ 50 ]
::* το Κίτρος [ 1.506 ]
: Δ.δ. Σφενδαμίου -- το Σφενδάμι [ 1.167 ]
Ποταμός Ιγκουασού

right|300px|thumb|Οι καταρράκτες Ιγκουασού
Ο Ποταμός Ιγκουασού (αγγλικά: Iguazu River, πορτογαλικά: Rio Iguaçu, ισπανικά: Río Iguazú), προφέρεται στα βραζιλιάνικα πορτογαλικά Ιγκουασού, βραζιλιάνικη πορτογαλική : [ˈʁi.u iɡwaˈsu], και στα ισπανικά Ιγουασού, ισπανική : [ˈri.o iɣwaˈsu], έχει τις πηγές του στο όρος Σέρρα ντο Μαρ ("Serra do Mar", μτφ: "Βουνά δίπλα στη θάλασσα") στην επαρχία της Βραζιλίας Παρανά και καταλήγει μετά από πάνω από χίλια χιλιόμετρα νοτιοανατολικά στον ποταμό Παρανά, στα σύνορα της Βραζιλίας με την Παραγουάη και την Αργεντινή. Ο ποταμός Ιγκουασού είναι γνωστός σε ολόκληρο τον κόσμο για τους καταρράκτες του, οι οποίοι ανήκουν σε δύο Μνημεία Παγκόσμιας Κληρονομιάς της UNESCO, το Εθνικό Πάρκο Ιγκουασού από την πλευρά της Βραζιλίας και το Εθνικό Πάρκο Καταρρακτών Ιγκουασού από την πλευρά της Αργεντινής.
Μπράνκο Τσερβένκοφσκι

Ο Μπράνκο Τσερβένκοφσκι (, 12 Οκτωβρίου 1962-) είναι Σλαβομακεδόνας πολιτικός, πρώην πρωθυπουργός της Βόρειας Μακεδονίας από το 1992 ως το 1998, και από το 2002 ως το 2004, ενώ υπήρξε και πρόεδρος της Βόρειας Μακεδονίας από το 2004 ως το 2009, οπότε και τον διαδέχθηκε ο Γκιόργκε Ίβανοβ.

Γεννήθηκε στο Σαράγεβο της Βοσνίας και Ερζεγοβίνης το 1962. Σπούδασε πληροφορική. Εξελέγη για πρώτη φορά το 1990 βουλευτής. Πρώην κομμουνιστής, ανήκει σήμερα στο κόμμα Σοσιαλδημοκρατική Ένωση της Μακεδονίας (SDSM) από τον Απρίλιο του 1991. Στις 5 Σεπτεμβρίου 1992 έγινε ο πρώτος πρωθυπουργός της πρώην Γιουγκοσλαβικής Μακεδονίας έπειτα από την απόσχιση από τη Γιουγκοσλαβία και συνέχισε στο αξίωμα έπειτα από τις εκλογές του 1994.

Ήταν πρωθυπουργός από το 1992 ως το 1998 και από το 2002 ως το 2004. Κέρδισε τις προεδρικές εκλογές του Απριλίου του 2004 κερδίζοντας τον Σάσκο Κέντεφ και ορκίστηκε Πρόεδρος στις 12 Μαΐου 2004. Τότε παραιτήθηκε από πρωθυπουργός. Το 2005 νομιμοποίησε τη χρήση της σημαίας της Αλβανίας.

Στις 24 Μαΐου του 2009 επανεξελέγη πρόεδρος της SDSM ως ο μοναδικός υποψήφιος.
Dark Floors

Το Dark Floors — The Lordi Motion Picture είναι μια φινλανδική ταινία τρόμου. Η ταινία κυκλοφόρησε τον Φεβρουάριο του 2008. Τους ρόλους των τεράτων έχουν αναλάβει όλα τα μέλη του συγκροτήματος Lordi. Ο κ. Lordi έχει σχεδιάσει επίσης το λογότυπο της ταινίας. Το συγκρότημα θα γράψει ένα νέο τραγούδι για τα τελικά credits της ταινίας.
Junkers Ju 52

Το Junkers Ju 52 είναι αεροσκάφος της Γερμανικής βιομηχανίας Junkers στο Ντεσάου. Κατασκευάστηκε από το 1931 μέχρι το 1945 (όταν καταστράφηκαν οι εγκαταστάσεις παραγωγής του). Η χωρητικότητα του είναι 15 επιβάτες (+2). Κατά τον Δεύτερο Παγκόσμιο Πόλεμο τα περισσότερα αεροσκάφη κατασχέθηκαν για στρατιωτική χρήση, ενώ η παραγωγή συνεχίστηκε επίσης για στρατιωτική χρήση.

Με 186 αεροσκάφη αποτελούσε τα 2/3 του στόλου της Lufthansa στην εποχή του '30. Άλλοι σημαντικοί πελάτες ήταν η Swissair και διάφορες εταιρίες της Λατινικής Αμερικής. Το πιο ισχυρό DC-3 της Douglas Company αντικατέστησε τα JU 52.
Δημοσθένης Μανουσάκης

Ο Δημοσθένης Μανουσάκης (19 Ιανουαρίου 1981) είναι Έλληνας ποδοσφαιριστής. Αγωνίζεται ως επιθετικός στην Ηφαιστία Λήμνου.
Αθανάσιος Ν. Μιαούλης

Ο Αθανάσιος Ν. Μιαούλης (1868-1932) ήταν Έλληνας στρατιωτικός και πολιτικός, γιος του Νικολάου Δ. Μιαούλη και δισέγγονος του Ναύαρχου της ελληνικής επανάστασης Ανδρέα Μιαούλη, της ιστορικής υδραίικης οικογένειας των Μιαούληδων.

Ο Αθανάσιος Ν. Μιαούλης γεννήθηκε στον Πειραιά το 1868. Εισήχθηκε στη Ναυτική Σχολή ως δόκιμος κατά τη σύστασή της το 1884 μαζί με τον ξάδελφό του Ανδρέα Δ. Μιαούλη. Εξήλθε το 1888 σημαιοφόρος και στον Ελληνοτουρκικό πόλεμο του 1897 συμμετείχε με τον βαθμό του ανθυποπλοιάρχου, κυβερνήτης τορπιλοβόλου. Αποστρατεύθηκε ως αντιπλοίαρχος το 1911 προκειμένου να πολιτευτεί στο τόπο καταγωγής του στην Ύδρα. Κατά τους Βαλκανικούς πολέμους ανακλήθηκε στην ενέργεια και ανέλαβε κυβερνήτης του ανιχνευτικού (Θηρίου) ΠΑΝΘΗΡ από της παραλαβής του από τα ναυπηγεία μέχρι της υπογραφής της ειρήνης όπου και επανήλθε στη κατάσταση εφεδρείας. Νυμφεύθηκε την Μαρία το γένος Εμμανουήλ Στ. Λυκούδη. Ανέλαβε τέσσερις φορές υπουργός των Ναυτικών (1909, 1914, 1915 και 1919).

Το 1932, ακραιφνής οπαδός του κόμματος των Φιλελευθέρων πιέστηκε και δέχθηκε να θέσει υποψηφιότητα για τη κενή θέση του Δημάρχου Πειραιά, που όμως ο ίδιος δεν επιθυμούσε. Τελικά δέχθηκε την παμψηφεί επιτυχία του με την υπόσχεση ότι θα γινόταν αποδεκτή η παραίτησή του σε περίπτωση νίκης του κόμματος των Φιλελευθέρων στις βουλευτικές εκλογές του ίδιου έτους. Αισθανόμενος ιδιαίτερη μεγάλη χαρά μετά την επιτυχία του κόμματος συνεπεία της οποίας και θα παραιτούταν από τη δημαρχία και πιθανώς να έπαυε εφεξής να πολιτεύεται υπέστη καρδιακή προσβολή στην οποία και υπέκυψε. Ως συνέπεια μακράς νόσου που ήταν απότοκος της στεναχώριας της, πέθανε και η σύζυγός του στις 16 Ιουνίου 1936.
Talk Dirty To Me Part III

Το Talk Dirty To Me Part III είναι μία πορνογραφική ταινία Αμερικανικής παραγωγής γυρισμένη το 1984. 

Η ταινία είναι μια παρωδία της επιτυχημένης ταινίας του Ρον Χάουαρντ, "Splash" ("Η Γοργόνα"). Πρωταγωνιστούν οι Τζον Λέσλι,Τζέιμι Γκίλις, Τζίντζερ Λιν, Σούζαν Χαρτ, Τομ Μπάιρον, Μπάνι Μπλου, Μάρκ Γουάλις, Πίτερ Νορθ, Σάρον Κέλι, Άμπερ Λιν και η Τρέισι Λορντς στο ρόλο της γοργόνας. Μετά τις αποκαλύψεις που έγιναν το Μάιο του 1986 σχετικά με την ηλικία της Τρέισι Λορντς (ήταν ανήλικη όταν γυρίστηκαν οι πορνογραφικές τις ταινίες) οι σκηνές της κόπηκαν και αντικαταστάθηκαν με σκηνές που γύρισε εκ των υστέρων η Λίζα Ντε Λιού.
Υπουργείο Εθνικής Παιδείας και Θρησκευμάτων

To Υπουργείο Εθνικής Παιδείας και Θρησκευμάτων ήταν ο φορέας του Ελληνικού κράτους με
ευθύνη σε θέματα εκπαίδευσης και θρησκείας. Κατά τα πρώτα χρόνια ύπαρξης του κράτους είχε τον τίτλο "η επί των Εκκλησιαστικών και της Δημοσίου Εκπαιδεύσεως Γραμματεία της Επικρατείας" και κατά τη διάρκεια των ετών είχε μετατροπές στο όνομά του.

Πριν το 1926 αναφερόταν ως Εκκλησιαστικών και Δημοσίας Εκπαιδεύσεως, στη συνέχεια αναφερόταν ως Θρησκευμάτων και Παιδείας. Μερικά έτη πριν το 1955 είχε το όνομα Θρησκευμάτων και Εθνικής Παιδείας, ενώ από το 1955 υπήρχε με το όνομα Υπουργείο Εθνικής Παιδείας και Θρησκευμάτων (Κυβέρνηση Κωνσταντίνου Γ. Καραμανλή 1955) με υπουργό τον Αχιλλέα Κ. Γεροκωστόπουλο.

Άλλαξε ονομασία το 2009, όταν πήρε το όνομα Υπουργείο Παιδείας, Δια Βίου Μάθησης και Θρησκευμάτων.